da da da da da da da nb nb da da da da da da da nb nb da da sv da da da da da da da nb nb da da en da da da da da da nb nb da da da da da da nb nb da da da da da da nb nb da da da da da nb nb da da da da da da nb nb da da pt da da da en da da da nb nb da da da da da en da da da pt nb nb da da nb da da da da da da da da da nb nb da da da da da da nb nb da da da da da da nb nb da da da da da nb nb da da nb da da da nb nb da da da da da nb nb da da da da da da da da nb nb da da da da da da da da da nb nb da da sv da sv nb nb da da tr da da da da da da da da da da nb nb da da da da da da da nb nb da da en da da da nb nb da da tr da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da en da da da da da de da sv da da sv en da da da da pt da nb da da da nb da da da sv tr da en tr sv de da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: maj 2016
tirsdag den 31. maj 2016
Opfølgning på bøger - eller mangel på samme
Jeg har ikke læst en eneste bog siden april. Så jeg har stadig ikke læst mere end 10 bøger. Jeg håber dog, at jeg snart kan få hul på bøgerne igen - så jeg kan nå de 25 bøger i 2016.
Det er faktisk lidt skræmmende, at jeg ikke har læst i så lang tid. Jeg har selvfølgelig læst både faglitteratur og dameblade, men en bog er det ikke blevet til 1). I hvert fald ikke en hel én af slagsen, for hjemme i vindueskarmen ligger en bog, som jeg er gået lidt død i. Måske skal den genoplives efter eksamen på torsdag...
1) Og ikke et ord om, at jeg godt kunne have læst nogle aftener, men også bare måtte se 'Broen', sæson I +II på Netflix.
Indsendt af Birgitte B kl. 15.14 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Forår, Hverdag, Livet i almindelighed, Netflix, Studier
mandag den 30. maj 2016
Sidste uge var en lidt nedslående uge.
En af mine tætteste kollegaer gennem alle de år, jeg har været her, stoppede. Hun har fået nyt job pr. 1. juni - og det er godt for hende, men jeg kommer virkelig til at savne hende. Både arbejdsmæssigt og personligt.
Ud over kollega-stop, så tikkede der en mail ind om, at det studie-hold jeg havde ønsket til efteråret ikke blev oprettet. De andre hold jeg kunne vælge imellem, er længere rent undervisningsmæssigt og indholdsmæssigt og dermed lidt en stor mundfuld. Især fordi jeg stadig ikke er 100% på toppen efter vinterens hårde periode. Så med tanke på stort arbejdsprojekt, som skal følges til dørs i efteråret, så har jeg valgt at holde pause i studiet.
Jeg er både skuffet og lidt lettet. Jeg er ikke fan af, at holde studiepause, men jeg kan også godt se det fornuftige i ikke at spænde buen alt for hårdt.
Indsendt af Birgitte B kl. 16.57 14 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Hverdag, Livet i almindelighed
søndag den 29. maj 2016
Nu er det sket sådan, at Vestegnen er kommet med på 'beatet' og har fået både 7-Eleven, Baresso, Burger King og Domino's indenfor et overskueligt geografisk område (læs: ret tæt på, hvor jeg bor). Så jeg troede faktisk, at jeg ville kaste mig over alle herlighederne, bruge en masse penge og tage en hulens masse kilo på, som følge deraf.
Og hvad er der sket? Ikke så meget... Vores Burger King, som ligger temmelig tæt på, har nemlig så elendig service (og til dels også mad), at jeg simpelthen ikke gider den. Til trods for at vi får stoppet diverse rabat-kuponer i postkassen hver anden måned. McDonald's har længe ligget i køreafstand og efter vi fik bil, bruger vi den da også mere. Men vi snakker én gang i kvartalet - måske mindre.
Domino's pizza bruger vi til gengæld en del. Eller - det er stilnet lidt af, men lige da den åbnede, købte vi en del der. Jeg har længe været træt af de der almindelige pizzaer fra den lokale pizzamand, så dem har vi ikke fået i halve år. Jeg tror, vi får Domino's ca. hver anden måned.
Nå, nu fik jeg vist begravet mig lidt for meget i detaljen. Anyways, jeg er stor fan af Baresso, så siden den åbnede i det lokale center, så har jeg besøgt den temmelig mange gange. Og ja, det kan ses på min økonomi - og vægten. Men ikke nok til at jeg beder om en latté på skummetmælk. Så mange gange kommer jeg trods alt ikke.
Faktisk er jeg ok stolt af ikke at svinge forbi Baresso, Burger King og lign. hver uge. Det er jo ikke godt for sundheden, men det er dælme lokkende for sådan én som mig, der elsker usunde quick-fixes.
Billede fra Ipad, taget af små pil-fingre med en eller anden underlig slags filter...
Indsendt af Birgitte B kl. 19.23 12 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad, Vestegnen
lørdag den 28. maj 2016
Her er ugens indlæg fra lokalavisen. Læs online her eller i dette indlæg.
Jeg er på ingen måde et sportsmenneske. Jeg fungerer faktisk rigtig godt med ikke at gå i fitness-center. Jeg har prøvet det og det falder bare ikke rigtig i min smag.
Som barn gik jeg i den lokale svømmeforening og som voksen har jeg gennem flere år været 'kunde' hos de lokale sportsforeninger på Vestegnen. Jeg har deltaget på forskellige hold med den ene eller anden form for gymnastik og fitness. Motion er jo vigtigt for os mennesker, hvis vi skal have et godt liv. Selv om det til tider er en sur pligt for mig, så skal jeg altså op af sofaen og ud og røre mig.
Jeg går ikke kun hos den lokale forening, fordi det er billigt - men det er helt klart en ekstra bonus. Faktisk er jeg der også fordi instruktørerne er ret professionelle, men stadig nede på jorden og afslappede. Det gode ved de lokale foreninger er nemlig, at det ofte er træning lidt mere tilpasset os 'almindelige' mennesker. Det er knap så op-tempoet og det gør ikke noget, hvis du ikke kommer i spritnyt og moderne træningstøj. Du behøver heller ikke at være super fit, allerede inden du kommer på holdet. Det er ikke sikkert, at du bliver top-trænet i løbet af sæsonen. Det er jo helt op til dig selv. De instruktører jeg har mødt i de lokale foreninger på Vestegnen er i hvert fald meget søde og bruger ikke tiden på at råbe af deltagerne.
Det er vigtigt, at vi støtter de lokale gymnastik- og svømmeforeninger. Især med deltagelse på nogle af deres mange udbud af hold. Så bevarer vi det lokale og jeg synes faktisk også, det er hyggeligt. En anden bonus er jo, at man kan lære andre fra lokalområdet at kende på disse hold. Samtidig med at man kommer lidt i form. Det er jo ikke dårligt. Faktisk er det bare ren win-win.
Indsendt af Birgitte B kl. 10.56 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
fredag den 27. maj 2016
Er det grill-vejr i dag? Jeg ved det ikke (endnu). Men må snart finde ud af det, for der er store bøffer i køleskabet og de skal jo laves...
Men i hvert fald er det weekend. Og udover store bøffer, så er planen en tur til Malmø med ungerne i morgen. Plus noget med at sove længe, for det trænger jeg efterhånden til.
Håber også I har en god weekend foran jer...
Indsendt af Birgitte B kl. 13.26 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Forår, Livet i almindelighed, Mad, Weekend
torsdag den 26. maj 2016
Kan I huske, at jeg fik lidt frø? Som skulle give noget? Nu er planterne flyttet på altanen og der er gang i dem! Altså nogle af dem...
Salaten høstede vi i fredags til en omgang pitabrød. Det smagte helt, som det skal - og dejligt bare at kunne åbne altandøren og så plukke.
Tomaten er også på vej. Den er ikke så stor, men den er der! Min far fik også et par tomater og salat og hans er virkelig også vokset. Så selv om det mest er kærestens fortjeneste, at det hele vokser og bliver plantet om mv., så er det jo dejligt at konstatere, at de der frø altså virkede helt efter hensigten.
Indsendt af Birgitte B kl. 18.19 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Kæreste, Livet i almindelighed, Mad
onsdag den 25. maj 2016
Jeg har haft mareridt i nat. Jeg ved ikke, om det var fordi yngste fortalte om sit mareridt forleden eller hvorfor.
I hvert fald så drømte jeg to rigtig grimme drømme. I den ene havde jeg fået lus (!) - rigtig mange af dem (det er et tilbagevirkende mareridt). Og i den anden var jeg kørt hjemmefra på cykel uden cykelhjelm. Heldigvis vågnede jeg, inden jeg faldt og slog hovedet!
Indsendt af Birgitte B kl. 16.38 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Hverdag, Livet i almindelighed
tirsdag den 24. maj 2016
Jeg er dårlig til de der røde tal på min iPhone. Det går ikke. Jeg har det allerbedst med ingen røde tal - og med at mine ikoner ikke fylder mere end én skærmside. Ja, det er lidt OCD-agtigt.
Faktisk ser min mobil sjældent ud som på dette billede. Især beskeder kan jeg ikke have ulæst i mere end et par timer.
Så prøv lige at forestille jer, hvordan jeg så ud i hovedet, da jeg så, at min veninde havde 147 ulæste mails på sin mobil?!!
Indsendt af Birgitte B kl. 16.33 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Hverdag, Livet i almindelighed
mandag den 23. maj 2016
Jeg har så mange billeder liggende på min mobil af de skønneste roser fra parken i Madrid.
Nu må jeg dele dem med nogle - for de er helt vidunderlige (hvis du spørger mig).
Og jeg elsker jo forår, blomster og farver.
Og et par buske mere...
Der var i øvrigt den skønneste duft i haven.
Håber I alle har haft en dejlig mandag.
Indsendt af Birgitte B kl. 18.52 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Forår, Livet i almindelighed
søndag den 22. maj 2016
Hvad sker der lige for:
de der skåle med yoghurt, som 'ocd-styles' med drys/frugt? Hvad er der galt med bare at smide det hele på i en bunke?
bilister, der ikke bruger blinklyset - det er faktisk pænt irriterende for alle os andre (indsæt glorie)
stankelben - overalt for tiden
at jeg har fået en blomst til at overleve. På arbejdet. I over 3 dage #optur
mit sommertøj? Noget af det er seriøst krympet (det fra sidste eller forrige år)
at det allerede er mandag lige om lidt?
Indsendt af Birgitte B kl. 17.01 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed
lørdag den 21. maj 2016
Vel hjemme efter 5 dage i Madrid, kommer her en rejseberetning.
Madrid er, som en storby er - en stor by. Den bærer præg af at være travl og der er mange mennesker. Også mange turister.
Der er masser af kunst i Madrid. Museums og kongeslottet og andre spændende bygninger. Vi prioriterede det dog ikke, da vi hellere ville bruge tiden ude i det gode vejr. Så vi fik set det meste udefra og siddet på en masse dejlige pladser rundt omkring i byen.
I Madrid er de ikke særlig gode til sprog. For at sige det pænt. De taler stort set kun spansk. De hverken taler eller forstår noget særligt engelsk. Det gælder stort set alle vegne, også servicefag og i lufthavnen f.eks., hvor man ellers kunne forvente, de var lidt mere internationale. De er nu søde og rare og man skal nok finde en løsning med lidt spanske gloser, lidt engelske gloser og lidt tegnsprog.
Fodboldklubben Madrid CF fylder en del i byen. Både stadion, men også al reklame, merchandise mv. i butikkerne.
Madrid har desuden en af de flotteste parker, jeg har set. Retiro Park er helt igennem stor, flot, praktisk, brugbar og et tiltrængt åndehul midt i byen.
Mad og drikke er billig i Madrid. Vi spiste en god portion tapas, inkl. vin og vand for ca. 300 kr. i alt. Frokost kan let gøres for ca. 100 kr. for to personer, hvis man går uden om de værste turistfælder. Selv kaffebarer som Starbucks er en del billigere end hjemme. Jeg er også så heldig at have en veninde, der rejser en del i Spanien og som havde anbefalet et par gode spisesteder. Desuden fik vi besøgt en fornemt gammelt bageri/konditori et par gange og besøgt madmarked og andre små finurlige steder.
Shopping blev det også til. Selv om jeg ikke købte andet end nogle beauty-produkter, som jeg ikke kan få i Danmark - plus nogle ting, som var en del billigere end herhjemme. De har en del El Corte Ingles stormagasiner og Zara, Mango, Sephora med flere, som sælger deres sortiment en del billigere end i Danmark.
Alt i alt var det en dejligt ferie - også fordi vejret var skønt. Jeg tror ikke, jeg nødvendigvis vil vende tilbage til Madrid. Der er mange andre steder, som jeg gerne vil hen først. Og hånden på hjertet, så synes jeg nok en lille smule bedre om Barcelona. Jeg kan ikke sige præcis hvorfor, men jeg oplevede en lidt anden stemning der - trods det er en stor by også.
Indsendt af Birgitte B kl. 12.50 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Forår, Kæreste, Livet i almindelighed
fredag den 20. maj 2016
- Som skydes i gang med vasketøj, indkøb, eksamenslæsning osv. Helt almindelig weekend i 2605.
Så har sagt på gensyn til disse fine tulipaner uden for arbejdet og draget afsted til de mange pligter - og afslapning.
God weekend til jer alle...
Indsendt af Birgitte B kl. 13.55 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Familie, Forår, Hausfrau, Hverdag, Livet i almindelighed, Studier, Weekend
torsdag den 19. maj 2016
Solbrillerne er skiftet ud med tørklæde og jakken er kommet på. For det var godt nok koldt i morges, da jeg tog på arbejde. Farvel til sol og varme fra Madrid.
Hverdagen er tilbage, dog har jeg beholdt de bare tæer i sandaler (af ren stædighed over det jo er forår).
Det er egentlig meget godt, at det snart er weekend.
Indsendt af Birgitte B kl. 18.59 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Hverdag, Livet i almindelighed, Weekend
tirsdag den 17. maj 2016
Jeg kan ikke rigtig redigere dette indlæg, da jeg ikke har computer med her i Madrid. Så bær over med evt. underligt format på billederne. Vil bare lige dele den gode stemning hernede sydfra. Omkring de 20-23 grader og til tider sol har vi haft. I morgen skal vi hjem. Vi har prioriteret udelivet og frasagt nogle museums med mere til fordel for at suge lidt d-vitamin og slappe af udenfor.
Så her er lidt Madrid billeder:
Indsendt af Birgitte B kl. 21.12 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Forår, Kæreste, Livet i almindelighed
mandag den 16. maj 2016
Det er sol og lidt skyet til tider. Temperaturen er ca. 20 grader og vi slapper af. Ser på byen og nyder ferien.
Da jeg er blond og lys i huden kan jeg ikke rigtig skjule, at jeg er turist. Nå ja, så taler jeg heller ikke særlig meget spansk.
Håber I nyder den ekstra Pinse-fridag.
Indsendt af Birgitte B kl. 12.18 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Forår, Kæreste, Livet i almindelighed
søndag den 15. maj 2016
Jeg har en stor kærlighed til tulipaner. De er kønne, kommer i mange farver og så den der knitrende lyd af sprødhed. Heldigvis er kommunens gartnere helt enig med mig og de har igen i år plantet en masse dejlige bede med forskellige farver og former.
Det er da specielt kønt at kigge på, ik'?!! Og duften er så skøn. Glædelig Pinse til jer alle.
Indsendt af Birgitte B kl. 12.14 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Livet i almindelighed, Vestegnen
lørdag den 14. maj 2016
Dette indlæg er planlagt. Så mens jeg sidder i flyveren på vej til Madrid, så kan I læse mit indlæg fra denne uges lokalavis. Læs det online her - eller nedenfor.
Mens jeg skriver dette indlæg har vi haft en længe ventet første forårsdag på Vestegnen. Med sol, varme og en duft af blomster. Endelig... For foråret har været ret så langt væk alt for længe. Slud, hagl, regn, blæst og bidende kulde har været det dominerende vejr for tiden. Jeg håber, at det hele er vendt i dag.
Indlægget skal dog ikke handle om forårsvejret - eller manglen på samme - men lidt om forår alligevel. For forår er jo for mange lig med havearbejde. Fra tidligere indlæg kan I måske huske, at jeg ikke er et havemenneske. Som i på ingen måde. Det siger mig absolut ingenting at ligge på knæ og plante blomster eller slå græs eller beskære træer.
Det er for havemennesker ofte meget terapeutisk med havearbejde. For mig er det bare en sur pligt. Jeg har heller ikke særlig gode grønne fingre. Jeg formår på gode måneder at holde liv i en krydderurt eller en lille potteplante med blomster. Det er ligesom mit niveau. Mange siger, at jeg burde give havelivet en chance og at det måske vil tiltale mig. Nogle mener endda, at jeg burde prøve at få 'jord under neglene' med f.eks. egen kolonihave eller nyttehave. Jeg tror det nu ikke... Men der findes jo en del af os, der bor i lejlighed her på Vestegnen, som har stor glæde af både fælles grønne arealer, fælleshaver, nyttehaver og kolonihaver. De er klemt inde som små grønne oaser i vores byer og skaber glæde lige fra åbningsdagen i foråret til lukketid i efteråret. Det gode ved disse små oaser er, at de er tæt på, hvor vi i forvejen bor. Så det er bare en kort tur i bil, med bussen eller en dejlig cykeltur, før man lander i de grønne områder. Steder, hvor ens indre have entusiast kan udfolde sig helt efter eget behov og lyst.
En nyttehave eller kolonihave kan bringe stor lykke for den del af lejlighedsbeboere, der virkelig ønsker en have, men som af den ene eller anden grund ikke har det. Det er jo for de fleste (selv mig) dejligt, at kunne se noget vokse, hvad enten det er blomster eller grøntsager i en køkkenhave. Det med at forsyne sig selv, det er slet ikke så skidt. Ej heller er det dårligt, at komme ud i det grønne. Så i min optik, er de grønne oaser, som kolonihaver, nyttehaver og fælleshaver, derfor noget vi skal værne om her på Vestegnen.
Indsendt af Birgitte B kl. 13.16 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Vestegnen
fredag den 13. maj 2016
Eksamensopgaven er afleveret! Og som belønning for mit hårde slid (hvis jeg selv skal sige det - og det skal jeg) med studie, eksamensopgave, arbejde, konfirmation og et generelt travlt 2016 indtil nu - så tager kæresten og jeg til Madrid over Pinsen. Vi flyver i morgen og så vi først kommer hjem på onsdag.
Mandag fik jeg en fin buket fra kæresten - kun med yndlingsblomsterne
Jeg er ked af, ikke at kunne give jer derude en belønning for at høre på alle mine klager om den opgave - og det bliver nok ikke mindre, nu jeg skal i gang med at læse op til den mundtlige eksamen (start juni). Bær over med mig.
Jeg glæder mig til Madrid, til ferie og afslapning. Til at læse en bog, der ikke er faglitteratur. Det føles som 100 år siden jeg sidst havde mulighed for at læse 'almindelige' bøger (og jeg kunne nok godt have sneget et kapitel eller to ind her og der, men er også i gang med sæson 1 af Broen på Netflix og den er altså ret så spændende).
Jeg har planlagt nogle indlæg på bloggen, mens jeg er væk, men håber også at kunne sende lidt stemnings-indlæg fra 'Sunny Spain'.
Ønsker jer alle en rigtig dejlig Pinse... Nu vil jeg gå ind og pakke til i morgen.
Indsendt af Birgitte B kl. 15.18 11 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Forår, Kæreste, Livet i almindelighed, Netflix, Studier, Weekend
onsdag den 11. maj 2016
Dagens status: Elsker forår. Hader pollen. Opgave skal afleveres om 2 1½ dage. Tilstand af lettere panik er ved at indfinde sig.
Indsendt af Birgitte B kl. 17.45 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Forår, Hverdag, Livet i almindelighed, Studier
tirsdag den 10. maj 2016
Forleden så jeg et billede af en ganske pæn kvinde på Instagram. Hun var iført badedragt i svømmehallen eller fitnesscenter omklædning (tror jeg, der var i hvert fald en masse spejle). I teksten stod der noget med, at hun skulle træne en masse, for hun var i panik over tidlig strandsæson.
Panik? Fidusen er nemlig, at hun er en helt almindelig kvinde, med en helt almindelig krop. Pæn og meget slank. Flot talje og pæne (lange) slanke ben.
Én af kommentarerne gik da også på, at hun vist ikke havde noget at være utilfreds med...
Men vi kan jo ikke se bort fra, at det er sådan hun føler lige nu. At hun ikke er strandklar.
Skal man så kommentere som ovenstående og sige noget a la: ej, du har da slet ikke noget at brokke dig over (og dermed ikke anerkende hendes følelser omkring hendes krop)?
Eller skal man skrive: du ser dejlig ud og skal nok komme til at blive endnu flottere inden længe (og derved understøtte hende i, at hende krop ikke er ok (perfekt?))?
Jeg ved ikke, hvilke at de to løsninger der er rigtige... Måske ikke nogle af dem?
Jeg vil ikke skrive, at hun da er smækker-lækker (selv om ros er dejligt) og derved negligere hendes eventuelle følelser omkring hendes krop. Nu går vi ud fra, at hun rent faktisk er seriøs og ikke bare fisker efter komplimenter. Men altså, at hun rent faktisk ikke kan lide, hvad hun ser i spejlet. Og det er jo en ret stor problematik for en del kvinder, det der selvhad af spejlbilledet.
Jeg vil heller ikke skrive, at hun bare må i gang med træningen og på den måde understøtte hendes selvbillede (som jeg ikke er enig i).
Så hvad gør man i disse situationer? Jeg valgte ikke at kommentere. Jeg er bare i tvivl om, hvad en anden mulig løsning kunne være? Hvis der da findes én gylden middelvej.
Indsendt af Birgitte B kl. 16.57 16 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer
mandag den 9. maj 2016
Tanker om Mors Dag
I går var jo Mors Dag. Og i år synes jeg, promoveringen/reklamen for dagen havde fået en ekstra tand. NU skulle hun forkæles (og blomster/chokolade/tøj-butikkerne tjene penge).
Selv fik jeg en dejlig gave - en pedicure hos den lokale neglebiks. Lige i tide, da sandalerne er taget frem. Jeg gav også en gave til min egen mor. Ikke blomster, men en fin top til sommerbrug. Alt i alt helt klichefyldt og som traditionen foreskriver.
... men, alligevel har jeg brugt noget tid på at tænke på dem, der ikke har en mor. Altså alle har jo en mor, når de kommer til verden, men mange har også mistet deres mor, af den ene eller anden grund. Så må sådan en dag som i går være speciel hård. Også optakten op til. Den massive strøm af tv-reklamer og annoncer alle vegne. Det kan ikke være sjovt, hele tiden at blive mindet om, at man altså ikke har sin mor.
Derfor håber jeg også, at alle vi, der er heldige stadig at have vores mor, husker at sætte pris på hende hver dag - og ikke kun én gang om året.
Indsendt af Birgitte B kl. 16.40 10 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
søndag den 8. maj 2016
Jeg kan godt lide blomster. Det er ikke noget hemmelighed. Skal virkelig styre mig, for ikke at spamme hele min Instagram profil (@birgitte_b) med blomster...
Så nu rykker lidt af de mange foto ind her på bloggen. De er fra mit lokalområde, fra Tivoli og fra Botanisk Have. Er du ikke til blomster, så bare skip dette indlæg...
Indsendt af Birgitte B kl. 17.36 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Livet i almindelighed
lørdag den 7. maj 2016
Det er som om, at de her fridage bare løber som sand mellem hænderne på mig. Jeg kan ikke rigtig styre det og tiden går så hurtigt.
Jeg prøver at nyde det gode vejr, uden at tænke for meget på, at jeg snart (på fredag) skal aflevere en eksamensopgave, som ikke er tæt på at være færdig.
Jeg har dog haft behov for at trække stikket lidt på den, så torsdag var jeg med kæresten i Botanisk Have, på Strøget og i Tivoli (vi har årskort). Fredag tog jeg ned til en kær veninde, som jeg ikke ser særlig tit. Dagen bød derfor på café-hygge, snak og grill-mad i haven om aftenen... og en lille smule rødme på armen af den stærke forårs-sol.
Og i dag sidder jeg her foran computeren og kigger ud i solskinnet. Og laver overspringshandlinger i form af blog-indlæg.
Håber I nyder foråret og varmen og den lange weekend.
(Alle billeder er fra Botanisk Have, som er helt magisk nu hvor næsten alt er sprunget ud)
Indsendt af Birgitte B kl. 12.26 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Forår, Kæreste, Livet i almindelighed, Studier, Weekend
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Opfølgning på bøger - eller mangel på samme
Hvad sker der lige for:
Tanker om Mors Dag
Kort uge i vente
Fantastisk A/S tema. Temadesign af Jason Morrow. Leveret af Blogger.